**MALE DESTILERIJE ZA PROIZVOĐAČE JAKIH ALKOHOLNIH PIĆA**

**- O B A V I J E S T-**

* Malom destilerijom smatra se proizvođač etilnog alkohola (jakih alkoholnih pića) u komercijalne svrhe u količini do 10 hektolitara apsolutnog alkohola godišnje (primjerice do 2.500 litara jakog alkoholnog pića jakosti 40 % vol.)
* Mala destilerija je destilerija koja je pravno i ekonomski neovisna o nekoj drugoj destileriji i koja ne proizvodi prema licenciji
* Trošarina na jaka alkoholna pića koja proizvodi mala destilerija snižena je za 50%, odnosno umjesto **53,00 kuna** po litri apsolutnog alkohola plaća se **26,50 kuna** po litri apsolutnog alkohola
* Za obveznike koji se prvi put registriraju kao mala destilerija ukinuta je obveza opremanja mjernim instrumentima, tj. dovoljno je da imaju zakonita mjerila nabavljena na tržištu (razni spremnici, boce i posude koji već udovoljavaju mjeriteljskim zahtjevima)
* Mali proizvođači jakih alkoholnih pića za vlastite potrebe (vlasnici kotlova) koji sada ne smiju prodavati alkoholna pića mogu se **preregistrirati u status male destilerije i na taj način zakonito prodavati svoje proizvode na domaćem tržištu ili ih izvoziti**
* Da bi se stekao status male destilerije, obveznik se mora registrirati kod nadležnog carinskog ureda, koji je za područje Brodsko-posavske i Požeško-slavonske županije Carinski ured Slavonski Brod
* Za dodatne informacije, a vezano za podnošenje dokumentacije oko registracije za malu destileriju, te obveze koje iz tog statusa proizlaze, možete se informirati u Carinskom uredu Slavonski Brod, Mile Budaka 1, 35000 Slavonski Brod, osobno ili pozivom na kontakt telefone u Carinskom uredu : 035/453-520 i 035/453-529.